Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: a 13/1998. (III. 25.) MKM rendelethez
Paragraph Index: 380

4. A képzési idő Legalább négy félév, 1250 összóra (73 kredit). Az összórán belül a tanóra legalább 780 óra (56 kredit), amelyben legalább 26 kredit az elméleti óra és legalább 29 kredit a gyakorlati óra, valamint legalább 420 óra (15 kredit) a tanár által elismert hallgatói saját munkaóra. Értelmező rendelkezések E rendelet alkalmazásában (i) összóra: a szakismeretek elsajátításához szükséges, különféle típusú (szorgalmi és vizsgaidőszakon belüli, elméleti és gyakorlati, valamint azon túl, a tanár által elismert munkán alapuló) képzési órákból tevődik össze; (ii) tanóra: a tanár vezetésével és közreműködésével lezajló elméleti vagy gyakorlati óra, melyből 14 óra alkot 1 kreditértéket; (iii) hallgatói saját munkaóra: a tanár vagy oktató gyakorlatvezető által a kontaktórához hozzárendelt, a hallgató által teljesítendő ráfordítás óraszáma, melyből 28 munkaóra alkot 1 kreditértéket; (iv) egy félév 14 hét szorgalmi időből és a vizsgaidőszakból tevődik össze. Az elméleti jellegű képzés részaránya minimum 30%, a gyakorlati jellegű képzésé minimum 60%.

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes